தெஹ்ரீக்-இ-லப்பைக் பாகிஸ்தான்

தெஹ்ரீக்-இ-லப்பைக் பாகிஸ்தான் (Tehreek-e-Labbaik Pakistan சுருக்கமாக:TLP) என்பது பாகிஸ்தானில் செயல்படும் தீவிர வலதுசாரி இஸ்லாமிய வெகுஜன அரசியல் கட்சியாகும். இந்தக் கட்சி ஆகஸ்டு 2015ல் காதிம் உசைன் ரிஸ்வியால் நிறுவப்பட்டதுடன், அதன் முதல் அமீராகவும் பொறுப்பேற்றார்.தெஹ்ரீக்-இ-லப்பைக் பாகிஸ்தான் தற்போது சாத் ஹுசைன் ரிஸ்வியால் வழிநடத்தப்படுகிறது.  2024 பாகிஸ்தான் பொதுத் தேர்தலைத் தொடர்ந்து, கிட்டத்தட்ட 2.9 மில்லியன் வாக்குகளைப் பெற்று, இக்கட்சி பாகிஸ்தானில் 4வது பெரிய கட்சியாக மாறியது. 2024 பஞ்சாப் மாகாணச் சட்டமன்றத் தேர்தலில் இக்கட்சி கிட்டத்தட்ட 2.5 மில்லியன் வாக்குகளைப் பெற்று 3வது பெரிய கட்சியாக மாறியது. 

பஞ்சாப் மாகாண சட்டமன்றத்தில் தெஹ்ரீக்-இ-லப்பைக் பாகிஸ்தான் கட்சி தற்போது ஒரு இடத்தைப் பெற்றுள்ளது.

பாகிஸ்தானில் இசுலாம் சமயத்திற்கு எதிரான நிந்தனைகளுக்கு கண்டித்து இக்கட்சி நடத்தும் போராட்டங்களுக்கு பெயர் பெற்றது.இது படிப்படியான சட்ட மாற்றம் மற்றும் அரசியல் செயல்முறை மூலம் பாகிஸ்தானில் ஷரியா எனும் இசுலாமியச் சட்ட முறைமையை நிறுவ வேண்டும் என்று  கோருகிறது.  இருப்பினும், அரசாங்கத்தை தங்கள் கோரிக்கைகளுக்கு ஒப்புக்கொள்ளும்படி கட்டாயப்படுத்த தெஹ்ரீக்-இ-லப்பைக் பாகிஸ்தான் கட்சி பலமுறை வன்முறை போராட்டங்களை மேற்கொண்டுள்ளது.

கட்சியின் பெரும்பாலான உறுப்பினர்கள் சன்னி இஸ்லாத்தின் ஒரு மறுமலர்ச்சி இயக்கமான பரேல்வி இயக்கத்தைச் சேர்ந்தவர்கள்.இது  2021ஆம் ஆண்டில் பாகிஸ்தானில் போராட்டங்களை  ஒழுங்கமைத்து வழிநடத்தியது. 
கொள்கை
தீவிர வலதுசாரி தெஹ்ரீக்-இ-லப்பை பாகிஸ்தான் கட்சி சுன்னி இஸ்லாமியர்களிடையே வெகு ஜன ஆதரவு பெற்றுள்ளது.இது நிஜாம்-இ-முஸ்தபாவின் கருத்தை மையமாகக் கொண்டுள்ளது, கடுமையான ஷரியாவால் இயக்கப்படும் இஸ்லாமிய அரசை நிறுவுதல், பொதுவாக நாட்டின் சுன்னி பெரும்பான்மை மக்களையும், குறிப்பாக பரேல்விகளின் எண்ணங்களை பூர்த்தி செய்யும் அதே வேளையில், ஷரியாவை கைவிட்ட அகமதியா  போன்ற சிறுபான்மை முஸ்லீம்கள குறிவைத்து விமர்சனம் செய்தும், மேற்கத்திய நாகரிகத்தை ஒட்டுமொத்தமாக விமர்சித்தும், யூதர்களுக்கு எதிராகவும், இடதுசாரி சித்தாந்தங்கள் மற்றும் மதச்சார்பின்மைக்கு எதிராகவும் போராடுகிறார்கள். Batool, Fizza; Yilmaz, Ihsan & Shakil, Kainat. (2023). "Contest between leaders of the Ummah: Comparing civilizational populisms of PTI and TLP in Pakistan." Populism & Politics (P&P). European Center for Populism Studies (ECPS). February 15, 2023. Archived from the original on September 1, 2023.
ஆதரவு தளம்
பாகிஸ்தானின் பெரும்பான்மையான முஸ்லிம் மக்கள்தொகையை உருவாக்கும் பரேல்வி இணைப்பின் சுன்னிகள் மத்தியில் தெஹ்ரீக்-இ-லப்பை பாகிஸ்தான் அதன் அனுதாபிகளைக் கொண்டது. அவர்கள் கிராமப்புற மதரசா மாணவர்கள் முதல் நகர்ப்புறத்தில் பணிபுரியும் நிபுணர்கள் வரை, கராச்சி போன்ற நகரத்தின் தலைமை மற்றும் உறுப்பினர்களில் வழக்கறிஞர்கள், மருத்துவர்கள், பட்டய கணக்காளர்கள் மற்றும் வங்கி மேலாளர்கள் உள்ளனர். 
2025 போராட்டங்கள்
அக்டோபர் 10, 2025 அன்று தெஹ்ரீக்-இ-லப்பைக் பாகிஸ்தான் கட்சியினர் பாகிஸ்தானின் லாகூரில் காசாவுக்கான ஒற்றுமை அணிவகுப்பு மற்றும் இஸ்ரேலுக்கு எதிரான போராட்டத்தில், ​​போராட்டக்காரர்கள் மீது காவல்துறையினரால் கண்ணீர் புகை குண்டுகள் வீசப்பட்டடது. போராட்டத்தில் ஏற்பட்ட வன்முறையால் காவல்துறையினர் மற்றும் தெஹ்ரீக்-இ-லபாய்க் கட்சியினர் துப்பாக்கிச் சூடு நடத்தியதாகக் கூறுகின்றனர். இத்துப்பாக்கிச் சூட்டில் ஐந்து பேர் கொல்லப்பட்டனர். Clashes in an anti-Israel rally in Pakistan kill five, police say

மேற்கோள்கள்

பகுப்பு:பாக்கித்தான் அரசியல் கட்சிகள்